# **Goodyear presenterer konseptdekket IntelliGrip Urban: Et smart dekk for fremtidens urbane flåter**

Konseptdekket Goodyear IntelliGrip Urban er utviklet for å gi bedre sikkerhet og energieffektivitet og en flåteløsning for fremtidens førerløse kjøretøyer.

**Geneve, 7. mars –** På den internasjonale bilmessen i Geneve for 2017 avslørte Goodyear hvordan dekk kan komme til å se ut i nær fremtid. IntelliGrip Urban er et konseptdekk utviklet med tanke på bildeling i fremtidens førerløse, elektriske kjøretøyer i storbyområder.

Transport etter behov – eller bildeling – som et alternativ til drosjer, leiebiler eller å kjøre selv, er ikke lenger bare et valg for tusenårsbarna. Verdien i en praktisk ordning som gir umiddelbar respons på riktig sted og til riktig pris er attraktivt for alle demografiske grupper og gjør bildelingstjenestene alminnelige. Trenden mot et urbant liv skaper et ideelt miljø for innføring av disse nye formene for transport.

«Med fokus på kjøretøyer for fremtidens urbane områder er målet med de tekniske egenskapene i IntelliGrip Urban å maksimere driftstiden og energieffektiviteten. Dette er helt kritisk for at leverandører av MaaS (Mobility as a Service) skal kunne tilby bedre mobilitet til kundene sine», sier Jean-Claude Kihn, administrerende direktør for Goodyear i Europa, Midtøsten og Afrika.

Goodyear IntelliGrip Urban er, med sin avanserte Sensor-in-Tire-teknologi, et smartdekk utviklet for å støtte kontrollsystemer i førerløse biler og gi bedre passasjersikkerhet. Konseptet føler vei- og føreforhold. Ved å samle inn disse kritiske dataene og sende dem direkte til bilens datasystem gir det bilen mulighet til å optimalisere hastighet, bremsing, håndtering og stabilitet.

Fremtidens førerløse flåter vil operere i et komplekst miljø med andre kjøretøyer, førere, fotgjengere og data fra alle elementene som utgjør tingenes Internett. Dekk som Goodyear IntelliGrip Urban kan komme til å spille en kritisk rolle i dette økosystemet vi er på vei mot.

Videre vil flåteoperatører ha nytte av dekkets høye og smale form, som reduserer rullemotstanden for å øke energieffektiviteten og rekkevidden av elektriske kjøretøysflåter i storbymiljøer. Ved hjelp av IntelliGrip Urbans sensorteknologi kan operatørene også identifisere nøyaktig og løse alle dekkrelaterte problemer før de oppstår.

**VIKTIGE FUNKSJONER OG FORDELER**

IntelliGrip Urban vil gjøre flåtene i stand til å overvåke kjøretøyene og dekkene sine i sanntid, noe som vil gi dem en konkurransefordel samtidig som det hjelper dem å øke lønnsomheten, støttet av følgende viktige egenskaper:

* **Sensor-in-Tire-teknologien** hjelper førerløse biler å lese veiforholdene bedre, til støtte for passasjerenes sikkerhet og trygghetsfølelse. Hele flåten kan dra fordel av den viktige informasjonsutvekslingen fra dekk til bil via skyen.
* **Proaktivt vedlikehold** gir flåteoperatørene mulighet til å identifisere nøyaktig og løse dekkrelaterte og potensielt sikkerhetsmessige problemer før de oppstår. En enkel, brukervennlig løsning som maksimerer dekkets egenskaper og planlegging av proaktivt vedlikehold som bidrar til å redusere de samlede driftskostnadene og forbedre flåtens driftstid, effektivitet og bærekraft.
* **Høy og smal form** reduserer dekkets rullemotstand for å forbedre energieffektiviteten og øke rekkevidden for en flåte av elektriske kjøretøyer i et urbant miljø. Konseptdekkets form bidrar også til bedre vannplaningssikkerhet. Det førte til at Goodyears designere kunne redusere antallet spor i dekkmønsteret, som igjen førte til bedre kjørelengde og lavere støynivåer.

*Merknader til redaktøren: Følg oss på Twitter @GoodyearPress og bli med i* [*ThinkGoodMobility-gruppen*](https://www.linkedin.com/groups/8477604) *vår på LinkedIn. Alt pressemateriell er tilgjengelig for nedlasting på* [*news.goodyear.eu*](http://www.news.goodyear.eu)

Om Goodyear  
Goodyear er én av verdens ledende dekkprodusenter. Selskapet har omtrent 66 000 ansatte og produserer sine produkter på 48 anlegg i 21 land over hele verden. De to innovasjonssentrene i Akron i Ohio, USA og Colmar-Berg i Luxembourg arbeider for å utvikle avanserte produkter og tjenester som setter standarden for bransjen både innen teknologi og kjøreegenskaper. Hvis du vil ha mer informasjon om Goodyear og deres produkter, kan du gå til [www.goodyear.com/corporate](http://www.goodyear.com/corporate).